Pirkimo sąlygų 6 priedas „Sutarties projektas“

ALKOTESTERIŲ METROLOGINĖS PATIKROS IR KALIBRAVIMO PASLAUGŲ VIEŠOJO PIRKIMO-PARDAVIMO SUTARTIS NR. 

2026 m. liepos  d. 
Vilnius

Lietuvos probacijos tarnyba, juridinio asmens kodas 304834984, atstovaujama Lietuvos probacijos tarnybos direktoriaus Romo Ostanavičiaus, veikiančio (-ios) pagal Lietuvos probacijos tarnybos nuostatus, patvirtintus Lietuvos Respublikos teisingumo ministro 2022 m. birželio 2 d. įsakymu Nr. 1R-226 „Dėl Lietuvos probacijos tarnybos nuostatų patvirtinimo“, (toliau – Pirkėjas) 
ir (nurodyti tiekėjo teisinę formą, pavadinimą), juridinio asmens kodas (nurodyti juridinio asmens kodą), atstovaujamas (-a) (nurodyti atstovo pareigų pavadinimą, vardą, pavardę), veikiančio (-ios) pagal (nurodyti atstovavimo pagrindą), (toliau – Tiekėjas), 
toliau kartu vadinamos Šalimis, o atskirai – Šalimi, sudaro šią alkotesterių metrologinės patikros ir kalibravimo paslaugų viešojo pirkimo-pardavimo sutartį (toliau – Sutartis).

1. SUTARTIES DALYKAS

1.1. Tiekėjas įsipareigoja Sutartyje numatytomis sąlygomis suteikti Pirkėjui alkotesterių metrologinės patikros ir kalibravimo paslaugas . (toliau – Paslaugos), o Pirkėjas įsipareigoja už priimtas Paslaugas sumokėti sutartą kainą Sutartyje nurodyta tvarka.
Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. [_] „Techninė specifikacija“ (toliau – Techninė specifikacija) ir Sutarties priede Nr. [_] „Pasiūlymas“.
1.2. Viešojo pirkimo pavadinimas ir numeris – BVPŽ kodas 50410000-2, 50433000-9.
1.3. Esant poreikiui, Pirkėjas gali įsigyti Paslaugas, techninėje specifikacijoje nenurodytiems alkotesteriams, neviršijant 10 procentų pradinės sutarties vertės. Už tokias Paslaugas bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.

2. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

2.1. Tiekėjas Paslaugas įsipareigoja teikti nuo Sutarties įsigaliojimo dienos ir teikti 36 mėnesius, arba kol bus išpirkta Sutarties 3.1 p. nurodyta vertė (priklausomai kuri sąlyga įvyks pirmiau).
2.2. Tiekėjas Paslaugas įsipareigoja suteikti ne vėliau kaip per per 3 (tris) darbo dienas nuo alkotesterių gavimo  dienos.
2.3. Užsakymai teikiami Tiekėjo nurodytu elektroniniu paštu ir laikomi gautais nedelsiant nuo užsakymo pateikimo. 
2.4. Suteikus Paslaugas arba jų dalį, turi būti pateikiami šie dokumentai: Paslaugų perdavimo-priėmimo aktas ir sąskaita. Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų.
2.5. Paslaugų rezultatas perduodamas Šalims pasirašant Paslaugų perdavimo–priėmimo aktą, kuris pasirašomas 2 (dviem) vienodą teisinę galią turinčiais egzemplioriais (išskyrus atvejus, kai Paslaugų perdavimo–priėmimo aktas pasirašomas saugiu elektroniniu parašu), po vieną kiekvienai Šaliai. Paslaugų perdavimo-priėmimo aktas pasirašomas, jeigu Paslaugos atitinka nustatytus reikalavimus. 

3. SUTARTIES KAINA IR ATSISKAITYMO TVARKA

3.1. Pradinės Sutarties vertė - 24793,39 Eur (dvidešimt keturi tūkstančiai septyni šimtai devyniasdešimt trys eurai, 39 ct) be pridėtinės vertės mokesčio (toliau – PVM). PVM sudaro -5206,61 Eur (penki tūkstančiai du šimtai šeši eurai, 61 ct). Sutarties kaina yra 30000,00 Eur (trisdešimt tūkstančių eurų) su PVM. 
Laikoma, kad į Sutarties kainą įtraukti visi mokesčiai ir visos Tiekėjo išlaidos, susijusios su šios Sutarties vykdymu, įskaitant sąskaitų teikimo per Sąskaitų administravimo bendrąją informacinę sistemą (toliau – SABIS) mokestį.
3.2. Sutarčiai taikoma fiksuoto įkainio kainodara. Šioje Sutartyje pradinė sutarties vertė yra lygi maksimaliai šiam pirkimui skirtai lėšų sumai – 24793,39 Eur be PVM. Paslaugos sutarties galiojimo laikotarpiu užsakomos pagal realų Pirkėjo poreikį, neviršijant šios pradinės sutarties vertės, o atsiskaitoma pagal laimėjusio tiekėjo pasiūlyme (Sutarties 2 priedas) nurodytus fiksuotus įkainius. 
  3.3. Pirkėjas perka Paslaugas pagal poreikį Sutartyje arba jos priede Nr. [...] nurodytais įkainiais, neviršijant jame nurodyto Paslaugų maksimalaus kiekio ir bendros Sutarties kainos.
Pirkėjas neįsipareigoja išpirkti maksimalaus Paslaugų kiekio ir/ar Sutarties kainos, ar bet kokios jo dalies. 
3.4. Sutarties įkainiai gali būti perskaičiuojami dėl PVM tarifo pasikeitimo: jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Paslaugų Sutartyje nurodytiems įkainiams, Sutarties įkainiai perskaičiuojami nekeičiant Paslaugų įkainio be PVM. Perskaičiuoti Sutarties įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas).
3.5. Bet kuri Sutarties šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta toliau, viršija 10 (dešimt)  procentų. Sutarties įkainių peržiūra atliekama ne dažniau kaip kas 6 (šeši) mėnesiai tokia tvarka:
3.5.1. Sutarties įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios(e) nėra priimtos(i) ir apmokėtos(i). Vėlesnė Sutarties įkainių peržiūra negali apimti laikotarpio, už kurį jau buvo atlikta peržiūra.
3.5.2. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų įkainiai nėra perskaičiuojami dėl kainų lygio kilimo (negali būti didinami).
3.5.3. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros išduoto dokumento ar patvirtinimo 
3.5.4. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties įkainius, perskaičiuotą pradinės Sutarties vertę.
3.5.5. Nauji Sutarties įkainiai apskaičiuojami pagal žemiau pateiktą formulę:
, kur a –įkainis (Eur be PVM)) (jei peržiūra jau buvo atlikta, tai po paskutinio perskaičiavimo) 
a1 – perskaičiuotas (pakeistas) įkainis (Eur be PVM) 
k – pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas.
Indpradžia – laikotarpio pradžios datos (mėnesio) vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
3.5.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.
3.5.7. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, Indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kitą svarbią informaciją. Prašyme Šalis neturi teisės nurodyti kito Indekso ar prašyti perskaičiavimo pagal kitą Indeksą nei nurodytas šioje procedūroje. 
3.5.8. Susitarimas turi būti sudarytas per 10 (dešimt) darbo dienų  nuo Šalies pateikto tinkamo prašymo perskaičiuoti Sutarties įkainius gavimo dienos. 
3.5.9. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal Lietuvos Respublikos viešųjų pirkimų įstatymo (toliau – VPĮ) nuostatas.
3.6. Atsiskaitoma su Tiekėju už tinkamas ir laiku suteiktas Paslaugas į Tiekėjo rekvizituose nurodytą sąskaitą ne vėliau kaip per 30 (trisdešimt) kalendorinių dienų nuo PVM sąskaitos faktūros gavimo dienos. Apmokėjimo sąlygos: už faktiškai suteiktas Paslaugas mokama kartą per mėnesį.
3.7. PVM sąskaitos faktūros išrašymo pagrindas yra Sutarties šalių pasirašytas Paslaugų perdavimo-priėmimo aktas. Išrašydamas PVM sąskaitą faktūrą Tiekėjas turi nurodyti Sutarties datą ir numerį. 
Elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Tiekėjas gali pateikti pasirinktomis priemonėmis. Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas gali teikti tik naudodamasis SABIS priemonėmis.
3.8. Pirkėjas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Pirkėjo ir Tiekėjo bendravimas ir keitimasis informacija naudojantis SABIS.
3.9. Tiekėjui avansas nemokamas.

4. SUTARTIES ŠALIŲ TEISĖS IR PAREIGOS

4.1. Tiekėjas įsipareigoja:
4.1.1. suteikti Techninėje specifikacijoje nurodytas bei kokybę nustatančių dokumentų reikalavimus atitinkančias Paslaugas, laikydamasis terminų, nurodytų Sutarties 2 punkte;
4.1.2. bendradarbiauti su Pirkėju visą Sutarties vykdymo laikotarpį ir nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Tiekėjui įvykdyti įsipareigojimus Sutartyje nustatytais terminais arba gali turėti įtakos teikiamų Paslaugų apimčiai ir/ar kokybei;
4.1.3. prisiimti su Paslaugomis susijusių prekių praradimo ar sugadinimo ar atsitiktinio žuvimo riziką iki Paslaugų priėmimo momento.
4.1.4. užtikrinti, kad visą Sutarties galiojimo laikotarpį jis turės teisę verstis veikla, kaip tai nustato Lietuvos Respublikos teisės aktai;
4.1.5. užtikrinti, kad sutartį vykdys tik tokią teisę turintys asmenys;
4.1.6. atlyginti tiesioginius nuostolius Pirkėjui, jei būtų suteiktos netinkamos Paslaugos arba praleistas Sutarties 2 punkte nurodytas terminas, o Pirkėjas dėl to patirtų žalą;
4.1.7. vykdyti Pirkėjo teisėtus nurodymus, susijusius su Sutarties vykdymu;
4.1.8. Pirkėjui nurodžius Paslaugų trūkumus, neatitikimus, pastabas, ištaisyti juos savo sąskaita per Pirkėjo nurodytą protingą terminą;
4.1.9. kartu su perkamu objektu pateikti Pirkėjui visą būtiną dokumentaciją;
4.1.10. užtikrinti, kad įsigyjamas objektas, Tiekėjo ir jo pasitelkiamų subtiekėjų (jeigu pasitelkiami) interesai nekels grėsmės nacionaliniam saugumui;
4.1.11. laikytis Techninėje specifikacijoje nustatytų aplinkos apsaugos kriterijų;
Nustačius, kad Tiekėjas nesilaiko šiame papunktyje nustatyto kriterijaus (-jų), Tiekėjui taikoma Sutarties 6.3 papunktyje nurodyto dydžio bauda;
4.1.12. vykdyti kitas Sutartyje ir Lietuvos Respublikoje galiojančiuose teisės aktuose numatytas pareigas.
4.1. Tiekėjas turi teisę:
4.1.1. reikalauti, kad Pirkėjas priimtų tinkamą, kokybišką, laiku suteiktą pirkimo objektą ir sumokėtų už jį Sutartyje nustatyta tvarka;
4.1.2. Tiekėjas turi ir kitų Sutartyje ir Lietuvos Respublikos teisės aktuose numatytų teisių.
4.2. Pirkėjas įsipareigoja:
4.2.1. Sutarties vykdymo metu bendradarbiauti su Tiekėju ir suteikti Tiekėjui Sutarčiai vykdyti pagrįstai reikalingą informaciją;
4.2.2. paskirti asmenis, atsakingus už Sutarties vykdymą;
4.2.3. priimti tinkamą, kokybišką, laiku suteiktą pirkimo objektą bei apmokėti Sutartyje nustatyta tvarka;
4.2.4. vykdyti kitas Sutartyje ir Lietuvos Respublikoje galiojančiuose teisės aktuose numatytas pareigas.
4.4. Pirkėjas turi teisę:
4.4.1. kontroliuoti Sutarties vykdymą ir duoti Tiekėjui nurodymus, kad būtų tinkamai, kokybiškai ir laiku įvykdyta Sutartis;
4.4.2. atsisakyti priimti pirkimo objektą, neatitinkantį Sutartyje nustatytų reikalavimų;
4.4.3. nemokėti Tiekėjui už netinkamą, nekokybišką ir (ar) ne laiku suteiktą Paslaugą;
4.4.4. Pirkėjas turi ir kitų Sutartyje ir Lietuvos Respublikos teisės aktuose numatytų teisių.

5. PASLAUGŲ KOKYBĖ IR GARANTINIAI ĮSIPAREIGOJIMAI

5.1. Paslaugoms (jų rezultatui) taikomas Techninėje specifikacijoje nustatytas garantinis terminas, kuris yra 6 mėnesiai. Garantinis terminas skaičiuojamas nuo Paslaugų perdavimo–priėmimo akto pasirašymo dienos.
5.2. Sutartyje nurodytu garantinio termino laikotarpiu nustačius Paslaugų trūkumų, Tiekėjas turi ne vėliau kaip per 5 darbo dienas nuo rašytinės pretenzijos gavimo dienos pašalinti Paslaugų trūkumus.
5.3. Garantiniai terminai sustabdomi tiek laiko, kiek Pirkėjas negali tinkamai naudotis Paslaugų rezultatu dėl nustatytų trūkumų, už kuriuos atsako Tiekėjas. Jeigu Pirkėjas dėl Paslaugų trūkumų negali naudoti tik apibrėžtos Paslaugų rezultato dalies, garantiniai terminai sustabdomi tik tokios dalies atžvilgiu.
5.4.Tiekėjas neatsako už Paslaugų trūkumus, kurie atsirado dėl netinkamo Paslaugų rezultato naudojimo ar priežiūros arba Pirkėjo, jo personalo arba trečiųjų asmenų kaltės, su sąlyga, kad nėra Tiekėjo kaltės dėl tokių Paslaugų trūkumų, Paslaugų rezultato netinkamo naudojimo ar priežiūros.

6. SUTARTIES ĮVYKDYMO UŽTIKRINIMAS

6.1. Jei Tiekėjas vėluoja suteikti Paslaugas arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,03 (trijų šimtųjų) procento dydžio delspinigius už kiekvieną uždelstą dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.
Pirkėjas turi teisę išskaičiuoti delspinigius iš Tiekėjui mokėtinos sumos. Jeigu netesybų suma nėra išskaitoma iš Tiekėjui mokėtinos sumos, Tiekėjas privalo sumokėti Pirkėjui netesybas per 10 (dešimt) dienų nuo Pirkėjo pareikalavimo. Delspinigių sumokėjimas neatleidžia Tiekėjo nuo Sutarties įsipareigojimų vykdymo.
6.2. Jei Pirkėjas, gavęs tinkamai pateiktą ir užpildytą Sąskaitą, dėl savo kaltės neatlieka apmokėjimo už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,03 (trijų šimtųjų) procento dydžio delspinigius nuo neapmokėtos sumos be PVM už kiekvieną vėlavimo dieną. Delspinigiai skaičiuojami iki apmokėjimo dienos. 
6.3. Jei Tiekėjas nevykdo sutartinių įsipareigojimų ar netinkamai juos vykdo arba ne dėl Pirkėjo kaltės, nesant svarbių priežasčių, vienašališkai nutraukia Sutartį, jis moka Pirkėjui 10 (dešimt) procentų Sutarties kainos be PVM dydžio baudą.

7. SUBTIEKĖJAI IR JŲ KEITIMO TVARKA

(Pasirinkti reikalingą variantą, nereikalingą ištrinti)
(Jei Tiekėjas neketina pasitelkti subtiekėjų, nurodoma):
7.1. Sutarties vykdymui subtiekėjai nepasitelkiami.
(Jei Tiekėjas ketina pasitelkti subtiekėjus, nurodoma):
7.1. Sutarties įsipareigojimų (jei reikalinga, nurodoma konkreti Sutarties įsipareigojimų dalis) vykdymui Tiekėjas ketina pasitelkti subtiekėją (-us) - (įrašyti subtiekėjo (-ų) pavadinimą (-us), kodą, adresą (nurodyti visus subtiekėjus)). Tiekėjas įsipareigoja užtikrinti, kad Sutartį vykdys viešajame pirkime pasiūlyti ir kvalifikacijos bei kitus viešojo pirkimo dokumentuose nustatytus reikalavimus atitinkantys subtiekėjai. Šių asmenų veiksmai vykdant Sutartį Tiekėjui sukelia tokias pačias pasekmes ir atsakomybę, kaip jo paties veiksmai. Tiekėjas atsako už savo subtiekėjų veiksmus ar neveikimą.
7.2. Subtiekėjų keitimo tvarka vykdoma raštu suderinus su Pirkėju, užtikrinant, kad naujas subtiekėjas atitinka Pirkėjo nustatytus reikalavimus ir VPĮ 88 straipsnio nuostatas.

8. NENUGALIMA JĖGA (FORCE MAJEURE)

8.1. Nenugalima jėga (force majeure) laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. 
8.2. Šalis privalo pranešti kitai Šaliai apie nenugalimos jėgos (force majeure) aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti apie galimą įsipareigojimų įvykdymo terminą. 
8.3. Pagrindas atleisti Šalį nuo atsakomybės atsiranda nuo nenugalimos jėgos (force majeure) aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. 
8.4. Šalis atleidžiama nuo savo sutartinių įsipareigojimų vykdymo visu nenugalimos jėgos (force majeure) aplinkybių buvimo laikotarpiu, jeigu apie tokių aplinkybių atsiradimą yra tinkamai informuota kita Šalis. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai nuostolius, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
8.5. Jeigu nenugalimos jėgos (force majeure) aplinkybės, dėl kurių negalima vykdyti sutartinių įsipareigojimų, išlieka ilgiau nei 3 (tris)  mėnesius nuo pranešimo apie jas gavimo dienos, bet kuri Šalis turi teisę nutraukti Sutartį apie tai pranešusi kitai šaliai prieš 5 (penkias) darbo dienas. Šiuo atveju kita Šalis neturi teisės reikalauti iš Sutartį nutraukiančios Šalies atlyginti nuostolių ar negautų pajamų. 

9. KONFIDENCIALUMAS IR ASMENS DUOMENŲ APSAUGA

9.1. [bookmark: _Hlk159482605]Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus atvejus, kai tai privaloma pagal Lietuvos Respublikos teisės aktus.
9.2. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
9.3. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

10. SUTARTIES PAŽEIDIMAS

10.1.  Jei Sutarties Šalis nevykdo savo įsipareigojimų pagal Sutartį arba netinkamai juos vykdo, ji pažeidžia Sutartį.
10.2. Šioje Sutartyje esminėmis Sutarties sąlygomis laikoma:
10.2.1. Sutarties dalykas;
10.2.2. Sutarties kaina ir kainodaros taisyklės;
10.2.3. mokėjimo sąlygos ir tvarka;
10.2.4. Paslaugų suteikimo terminas (-ai);
10.2.5. kitos sąlygos, kurias Sutartyje Šalys nurodė kaip esmines.
10.3. Sutarties 10.2 papunktyje nurodytų sąlygų pažeidimas laikomas esminiu Sutarties pažeidimu.

11. SUTARTIES GALIOJIMAS IR PASIBAIGIMAS

[bookmark: _Hlk98254852]11.1. Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną). Sutartis galioja iki visiško prievolių įvykdymo (kol bus išnaudota pradinės Sutarties vertė), bet jos terminas negali būti ilgesnis kaip  kaip 37 mėnesius (36 mėn. Paslaugų teikimas ir 1 mėn. sąskaitos apmokėjimas), arba kol Sutartis nutraukiama joje ar galiojančiuose Lietuvos Respublikos teisės aktuose nustatytais atvejais ir tvarka.
11.2. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali pateikti rašytinį įspėjimą dėl Sutarties nutraukimo. Tokiame įspėjime turi būti nurodomas esminis pažeidimas, priežastys, dėl kurių pažeidimas laikytinas esminiu, protingas (bet ne trumpesnis kaip 14 (keturiolikos) kalendorinių dienų) terminas esminiam pažeidimui pašalinti ir informuojama apie ketinimą nutraukti Sutartį, jeigu esminis pažeidimas nepašalinamas. Jeigu pirmoji Šalis nepašalina esminio pažeidimo per nurodytą protingą terminą, kita Šalis turi teisę nutraukti Sutartį, raštu įspėjusi apie tai kitą Šalį. Sutarties nutraukimo diena yra pranešimo apie Sutarties nutraukimą gavimo diena. 
11.3. Pirkėjas turi teisę vienašališkai nutraukti Sutartį VPĮ 90 straipsnyje nurodytais atvejais ir tvarka, informavęs Tiekėją raštu ne vėliau kaip prieš 10 (dešimt) kalendorinių dienų. Šiuo atveju Pirkėjas turi atlyginti protingas Tiekėjo išlaidas, kurias jis, norėdamas įvykdyti Sutartį, padarė iki pranešimo apie Sutarties nutraukimą gavimo iš Pirkėjo momento.
11.4. Tiekėjas turi teisę vienašališkai nutraukti Sutartį tik dėl svarbių priežasčių, informavęs Pirkėją ne vėliau kaip prieš 30 (trisdešimt) kalendorinių dienų. Šiuo atveju Tiekėjas privalo visiškai atlyginti Pirkėjo patirtus pagrįstus nuostolius.
11.5. Sutartis gali būti nutraukta rašytiniu abiejų Šalių susitarimu.

12. KITOS SĄLYGOS

12.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis VPĮ nuostatomis. 
12.2. Sutarties pakeitimai įforminami Šalims sudarant Susitarimą. Susitarimai įsigalioja nuo jų sudarymo (antrosios Šalies pasirašymo dienos), jei Susitarime nenurodyta kitaip. Susitarimą Pirkėjas privalo paviešinti VPĮ 33 ir 86 straipsniuose nustatyta tvarka.
12.3. Sutarčiai ir su ja susijusiems santykiams tarp Šalių, įskaitant Sutarties sudarymo, galiojimo, negaliojimo ir nutraukimo klausimus, taikoma Lietuvos Respublikos teisė ir Sutartis aiškinama pagal šią teisę.
12.4.  Kiekvieną ginčą, nesutarimą ar reikalavimą, kylantį iš Sutarties ar susijusį su Sutartimi, jos sudarymu, galiojimu, vykdymu, pažeidimu, nutraukimu, Šalys sprendžia derybomis, vadovaudamosi Lietuvos Respublikos teisės aktais. Nepavykus ginčo, nesutarimo ar reikalavimo išspręsti derybomis, jie sprendžiami Lietuvos Respublikos teismuose pagal Pirkėjo buveinės vietą.
12.5. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų Lietuvos Respublikos teisės aktų nustatyta tvarka.
12.6. Už Sutarties vykdymą bei Paslaugų perdavimo-priėmimo akto pasirašymą atsakingi asmenys:
12.6.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, sąskaitų per informacinę sistemą SABIS priėmimą - (nurodyti padalinį / skyrių, pareigas, vardą, pavardę, tel., el. paštą);
12.6.2. Tiekėjo kontaktiniai asmenys, atsakingi už Sutarties vykdymą - (nurodyti padalinį / skyrių, pareigas, vardą, pavardę, tel., el. paštą).
12.7. Už Sutarties ir jos pakeitimų paskelbimą Centrinėje viešųjų pirkimų informacinėje sistemoje atsakingas asmuo – (nurodyti padalinį / skyrių, pareigas, vardą, pavardę tel., el. paštą).
12.8. Sutartis sudaroma lietuvių kalba, ADOC formatu ir pasirašoma saugiu elektroniniu parašu.
12.9. Sutarties Šalių įgalioti atstovai patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė.
12.10. Visi Sutarties priedai pasirašius Sutartį tampa neatskiriama Sutarties dalimi. Sutarties pakeitimai ir papildymai galioja tik tuomet, jeigu yra patvirtinti Sutarties Šalių įgaliotų atstovų parašais.
12.11. Sutarties priedai:
12.11.1. Priedas Nr. 1 - Techninė specifikacija;
12.11.2. Priedas Nr. 2 - Tiekėjo pasiūlymas;
12.11.3. Priedas Nr. 3 - Paslaugų perdavimo–priėmimo aktas.
 

13. ŠALIŲ REKVIZITAI IR PARAŠAI
	PIRKĖJAS	
	
	TIEKĖJAS

	Lietuvos probacijos tarnyba
	
	(nurodyti Tiekėjo pavadinimą)

	Juridinio asmens kodas 304834984
Adresas: Kareivių g. 1, 08351 Vilnius
	
	Juridinio asmens kodas (nurodyti Tiekėjo juridinio asmens kodą)
Adresas: (nurodyti Tiekėjo administracijos buveinės adresą) 
PVM mokėtojo kodas (nurodyti PVM mokėtojo kodą)

	A.s. LT75 4040 0636 1000 0359 
Bankas: (nurodyti banką)
Banko kodas (nurodyti banko kodą)
	
	A.s. (nurodyti Tiekėjo atsiskaitomosios sąskaitos numerį) 
Bankas (nurodyti banką)
Banko kodas (nurodyti banko kodą)

	Tel. +370 602 11 222
El. p. probacija@probacija.lt 
	
	Tel. (nurodyti Tiekėjo telefono numerį)
El.p. (nurodyti Tiekėjo elektroninio pašto adresą)

	
	
	

	Lietuvos Respublikos finansų ministerija, įstaigos kodas 40400
Direktorius                                                    Romas Ostanavičius
	
	(nurodyti Tiekėjo atstovo atstovavimo pagrindą (jei sutartį pasirašo ne juridinio asmens direktorius, vadovas), pareigų pavadinimą, vardą, pavardę)

	

	
	


_____________________________




2026- - ______-prekių/paslaugų
pirkimo-pardavimo sutarties Nr. 3 priedas

(Paslaugų perdavimo - priėmimo akto forma)

PASLAUGŲ PERDAVIMO - PRIĖMIMO AKTAS NR. _____

20__ m. __________  __ d.
                (sudarymo data)
_______________
(sudarymo vieta)


	Pirkėjas:  

	Tiekėjas:
(jei tai tiekėjų grupė, nurodyti: (jungtinės veiklos sutarties pagrindu veikianti tiekėjų grupė, sudaryta iš: (nurodyti visų ūkio subjektų pavadinimus), atstovaujamas atsakingojo partnerio (nurodyti atsakingojo partnerio pavadinimą),  

	Sutarties Nr.:

	Sutarties pavadinimas: 



Tiekėjas šiuo paslaugų priėmimo – perdavimo aktu patvirtina, kad jis suteikė (įrašoma paslaugų suteikimo data) ir Pirkėjui perduoda ______________ paslaugas,nurodytas Sutartyje.

Pirkėjas šiuo paslaugų priėmimo – perdavimo aktu patvirtina, kad priėmė iš Tiekėjo užsakytas, aukščiau išvardintas Paslaugas. Paslaugos pilna apimtimi atitinka Sutartyje, įskaitant jos prieduose, nustatytus reikalavimus, yra pateikti visi reikalingi dokumentai (jei tokie dokumentai turėjo būti pateikti paslaugų priėmimo – perdavimo momentu) ir Pirkėjas neturi jokių pretenzijų Tiekėjui dėl suteiktų paslaugų kokybės. 
(Jeigu atsisakoma priimti Paslaugas ar jų dalį dėl Paslaugų perdavimo metu pastebėtų trūkumų, jie nurodomi ir aprašomi, nustatomi trūkumų pašalinimo terminai)

Atsižvelgiant į tai, Pirkėjas turi sumokėti Tiekėjui  ______ eurų ( ___________________) 
                                                  (suma skaičiais) 	 (suma žodžiais)
Šis aktas sudarytas lietuvių kalba, dviem egzemplioriais, kurių kiekvienas, pasirašytas abiejų Šalių, laikomas originalu ir turi vienodą teisinę galią. Po vieną šio akto egzempliorių įteikiama kiekvienai Šaliai.
                                                                             	

Perdavė
____________________	___________ 			______________
  (pareigų pavadinimas)	(parašas)			      (vardas, pavardė)
		
Priėmė
____________________	____________   		______________
  (pareigų pavadinimas)	 (parašas)			       (vardas, pavardė)
		
________________________________



